CELEX: 62019TN0158
Language: hr
Date: 2019-03-15 00:00:00
Title: predmet T-158/19: Tužba podnesena 15. ožujka 2019. — Breyer protiv Komisije

17.6.2019   
            
            
               HR
            
            
               Službeni list Europske unije
            
            
               C 206/44
            
         
      Tužba podnesena 15. ožujka 2019. — Breyer protiv Komisije
      (predmet T-158/19)
      (2019/C 206/48)
      Jezik postupka: njemački
      
         Stranke
      
      
         Tužitelj: Patrick Breyer (Kiel, Njemačka) (zastupnik: J. Breyer, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku Komisije od 17. siječnja 2019. s oznakom Ares(2018)6073379 i
               
            
                  —
               
               
                  naloži Komisiji snošenje troškova.
               
            
         Tužbeni razlozi i glavni argumenti
      
      Tužba se temelji na sljedećim razlozima.
      
                  1.
               
               
                  Pogrešna primjena članka 4. stavka 2. prve alineje Uredbe (EZ) br. 1049/2001 (1) (zaštita komercijalnih interesa)
                  
                              —
                           
                           
                              U okviru prvog tužbenog razloga prigovara se da otkrivanje dokumenata o odobravanju i provedbi istraživačkog projekta iBorderCtrl ne ugrožava zaštitu komercijalnih interesa članova konzorcija. Predmet projekta „Intelligent Portable Border Control System” je istraživanje novih tehnologija za ulazne kontrole, poput upotrebe „automatskih detektora laži” i procjene rizika.
                           
                        
                              —
                           
                           
                              Nadalje, ističe se da postoji prevladavajući javni interes za otkrivanje spornih dokumenata.
                           
                        
            
                  2.
               
               
                  Drugi tužbeni razlog: pogrešna primjena članka 7. stavka 1. i članka 8. stavka 1. Uredbe (EZ) br. 1049/2001 (obrada zahtjevâ)
                  
                              —
                           
                           
                              U okviru drugog tužbenog razloga ističe se da je Komisija obradila samo zahtjev za pristup dokumentima o provedbi istraživačkog projekta iBorderCtrl. Međutim, zahtjev za pristup dokumentima o odobravanju projekta nije bio obrađen.
                           
                        
            
         (1)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL 2001., L 145, str. 43.) (SL, posebno izdanje na hrvatskom jeziku, poglavlje 1., svezak 16., str. 70.)